Deň otvorených parkov a záhrad je celoslovenské podujatie v rámci podujatia s názvom Víkend otvorených parkov záhrad. Do tohto podujatia sa zapája aj mesto Liptovský Mikuláš.
Tohtoročné podujatie sa bude konať v dňoch 2.- 4.júna 2023. Je to už XV. ročník podujatia. Tohtoročnou témou sú "Melódie záhrad". Do podujatia sa okrem mesta zapája Múzeum J. Kráľa, Slovenské múzeum ochrany prírody a jaskyniarstva a cirkevné organizácie.
Mesto Liptovský Mikuláš sa v rámci tohto podujatia rozhodlo zapojiť Rohonciho záhradou. Cieľom je pripomenúť si využívanie tohto parku v minulosť na spoločenské posedenia, oslavy a kultúrne podujatia. Návštevníci majú možnosť porovnať život v meste v minulosti a dnes prostredníctvom vystavených dokumentov priamo v parku.
Rohonciho záhrada bola v minulosti centrom čulého spoločenského života. Stretnutia a podujatia mali nezabudnuteľný šarm a atmosféru, ktoré zostávajú v spomienkach najmä staršej generácie Mikulášťanov.
V záhrade sa uskutočnilo aj niekoľko ročníkov podujatia s názvom „Šikovný trh“.
V súčasnosti je záhrada využívaná aj ako cyklistická trasa. V cykloboxe, ktorý je súčasťou záhrady, si môže verejnosť uložiť bicykle.
Pre detské vekové kategórie sú v záhrade osadené herné zariadenie.